Grensposte gesluit weens vloedeArgieffoto van Platjan-brug (Junie 2011) (Foto: Dawie Joubert, 4×4 Community) (Word met vergunning op Maroela Media gepubliseer) Die departement van binnelandse sake het Vrydag bevestig dat drie grensposte in Limpopo gesluit is weens vloede in die gebied. Die Zanzibar-, Platjan- en Pontdriftgrensposte tussen Botswana en Suid-Afrika is gesluit, het Thabo Mokgola, woordvoerder van die departement, in ŉ verklaring gesê. Reisigers kan reeds vanaf 24 Februarie weens die watervlakke nie die Platjangrens oorsteek nie. By Zanzibar is die rivier al sedert 16 Januarie in vloed en reisigers kan nie die grens oorsteek nie. Alhoewel die watervlak reeds by Pontdrift gesak het, kan reisigers steeds nie die grenspos oorsteek nie. “Reisigers wat van dié drie grensposte gebruik wou maak, word aangeraai om die Groblersbrug-grenspos te gebruik,” het Mokgola bygevoeg.